Norbrygg

Norbrygg - norsk hjemmebryggerforening er en landsdekkende organisasjon for personer med interesse for hjemmebrygging av øl og øldømming. Organisasjonen ble stiftet i 1998 og hadde ved utgangen av 2023 i overkant av 4 000 medlemmer.

 Typedefinisjoner 
Norbrygg vedlikeholder en egen definisjonsliste for ølstiler som de bruker for å dømme øl.  inneholder denne listen 13 hovedkategorier, hver med en håndfull underkategorier.

 NM i hjemmebrygging 
Hvert år arrangerer Norbrygg norgesmesterskap i hjemmebryggingNM i hjemmebrygging hvor det konkurreres i å brygge øl etter foreningens definisjoner av øltyper. Vinnere kåres av et dommerpanel bestående av Norbrygg-sertifiserte øldommere.

Vinneren av norgesmesterskapet har siden 2010 fått brygget øl kommersielt hos et av Norges mikrobryggerier.

 Ølfestivaler 
Norsk ølfestival (tidl. Publikums favoritt) er et tidligere årlig arrangement holdt av Norbrygg som en uformell hjemmebryggerkonkurranse hvor et betalende publikum velger ut sine favoritter blant utstilte øl. Til forskjell fra det mer offisielle mesterskapet stilles der ingen formelle krav til ølet som stilles ut – publikum står fritt til å fordele sine poeng slik de selv ønsker. Arrangementet ble sist holdt i 2020.

Sørlandets ølfestival og Rogaland ølfestival er tilsvarende årlige arrangementer i henholdsvis Kristiansand og Stavanger.

 Referanser 
Opplysninger om  i Enhetsregisteret

Eksterne lenker
 Norbrygg

Kategori:Norske interesseorganisasjoner
Kategori:Organisasjoner etablert i 1998
Kategori:Ølbrygging